Kjell Lillerud

Kjell Lillerud (født 28. april 1949 i Sarpsborg) er en norsk diplomat. Han er Norges ambassadør i Nigeria, Togo, Benin, Ghana og Kamerun.

Lillerud er utdannet siviløkonom  fra Norges Handelshøyskole i Bergen. Etter endt utdannelse begynte han i 1975 som aspirant i Utenriksdepartementet.«114 ville bli utenriksaspiranter, 12 opptatt», Aftenposten, 1. september 1975, s. 7.  Han hadde sin første utenlandsstasjonering ved Norges delegasjon til Den europeiske union i Brussel fra 1977. 

I 1980 ble han rådgiver Verdensbanken i Washington, D.C. Lillerud hadde deretter fra 1982 til 1986 permisjon for å arbeide i Den norske Creditbank i Oslo. 

Etter at han vendte tilbake til Utenriksdepartementet kom han i 1987 til Norges delegasjon til FN og andre internasjonale organisasjoner i Genève som ambassaderåd. Tilbake i Oslo var han rådgiver i europeiske saker i Landbruksdepartementet 1993 til 1994 før han fikk oppgaver knyttet til GATT og Verdens handelsorganisasjon i Utenriksdepartementet. Deretter arbeidet Lillerud som spesialrådgiver i nordiske saker og investeringssaker knyttet til OECD (1995 til 2000). Så fulgte utenlandsposteringer, først som  ministerråd ved Norges ambassade i Berlin i Tyskland (2000–2002), deretter som  ministerråd ved Norges delegasjon til OECD i Paris (2002–2005). Lillerud var fra 2005 til 2009 norsk forhandlingsleder i Doharunden i Verdens handelsorganisasjon. 

Lillerud ble i 2009 utnevnt til ambassadør i Nigeria.Offisielt fra statsråd 7. august 2009, regjeringen.no. I 2010 fulgte sideakkreditering som ambassadør i Togo
Offisielt frå statsrådet 13. august 2010, regjeringen.no., Benin
Offisielt frå statsrådet 24. september 2010, regjeringen.no. og Ghana.Offisielt fra statsråd 17. desember 2010, regjeringen.no. Sideakkreditering til Kamerun kom i 2011.Offisielt fra statsråd 13. mai 2011, regjeringen.no.

Kongen utnevnte i 2010 Lillerud til ridder av 1. klasse av Den Kongelige Norske Fortjenstorden «for embetsfortjeneste».Tildeling av ordener og medaljer: Søk i arkivet, kongehuset.no.

 Referanser 

 Eksterne lenker 
 H.E. The Ambassador , Norges ambassade i Nigeria

Kategori:Norske siviløkonomer fra NHH
Kategori:Norges ambassadører til Benin
Kategori:Norges ambassadører til Ghana
Kategori:Norges ambassadører til Kamerun
Kategori:Norges ambassadører til Nigeria
Kategori:Norges ambassadører til Togo
Kategori:Norske bankfolk
Kategori:Den Kongelige Norske Fortjenstorden
Kategori:Personer fra Sarpsborg kommune
Kategori:Fødsler i 1949